John Robert Gorman

**John Robert Gorman** (1925–2025) var en amerikansk prelat i den katolske kirke. Gorman var hjelpebiskop i erkebispedømmet Chicago i Illinois fra 1988 til 2003. I løpet av sin periode som hjelpebiskop var Gorman sentral i opprettelsen av det første interne vurderingspanelet for anklager om seksuelle overgrep i et amerikansk erkebispedømme.

## Liv og virke

### Bakgrunn
Gorman ble født i Chicago den 11. desember 1925. Han gikk på *Visitation Elementary School* i Chicago. Etter å ha bestemt seg for å bli prest, meldte han seg til *Archbishop Quigley Preparatory Seminary*, gutteseminaret i Chicago. Gorman gikk deretter på *St. Mary of the Lake Seminary* i Mundelein nord for Chicago, hvor han ble tildelt sin lisensiatgrad i teologi og bachelorgrad i teologi. Gorman fikk senere mastergrad i psykologi og doktorgrad i klinisk psykologi fra Loyola University Chicago.

### Prest
Den 1. mai 1956 ble Gorman ordinert til prest for erkebispedømmet Chicago i *Saint Mary of the Lake* av kardinal Samuel Stritch. Etter ordinasjonen utpekte erkebispedømmet Gorman som assisterende pastor i Chicagos menigheter *St. Andrew*, *St. Odilo* og *St. Nicholas og Tolentine*. Samtidig var han fakultetsmedlem ved *erkebiskop Quigley*, *Niles College Seminary* i Chicago, *Loyola Pastoral Studies Institute* i Chicago og Notre Dame Universitys sommerskole.

I 1965 ble Gorman president for *St. Mary of the Lake Seminary*. På den tid endret Det andre Vatikankonsil seminarutdanningen over hele verden. I et intervju i 2021, bemerket Gorman:

I 1973 ble Gorman sogneprest i *St. Michael* menighet i Orland Park. Gorman ble direktør for erkebispedømmets avdeling for menighets/pastorale tjenester i 1986.

### Hjelpebiskop i Chicago
Den 16. februar 1988 utnevnte pave Johannes Paul II Gorman til hjelpebiskop i Chicago og titulærbiskop av *Catula*. Han ble bispeviet den 11. april 1988 av kardinal Joseph Bernardin, med hjelpebiskopene Alfred Abramowicz og Nevin Hayes som medkonsekratorer. Bernardin utnevnte først Gorman til biskoppelig vikar for vikariat I i erkebispedømmet. I 1990 utnevnte Bernardin ham til generalvikar/vikar for regionale tjenester. I 1995 tildelte erkebiskopen Gorman tilsyn med vikariat V.

I 1992 tjenestegjorde Gorman i en kommisjon på tre personer som undersøkte anklager om seksuelt misbruk i erkebispedømmet og hvordan erkebispedømmet håndterte dem. Kommisjonen identifiserte 59 anklager om seksuelt misbruk fra presters side, hvorav 39 var velbegrunnede. Den 16. juni 1992 offentliggjorde kommisjonen sine anbefalinger, inkludert opprettelsen av et uavhengig granskningspanel for å bedømme alle anklagene. Bernadin implementerte senere de foreslåtte reformene. For Den amerikanske konferanse av katolske biskoper satt Gorman i 1996 i biskopenes *ad hoc*-komité for seksuelle misbruk.

### Pensjonering og død
24. januar 2003 ble Gormans avskjedssøknad som hjelpebiskop av Chicago akseptert av Johannes Paul II. Gorman døde 2. juni 2025, i en alder av 99 år.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Paul John Hallinan (1911–1968) *1958
* Kardinal Joseph Louis Bernardin (1928–1996) *1966
* Biskop *John Robert Gorman* (1925–2025) *1988

## Referanser